钦定古今图书集成/理学汇编/学行典/第139卷 > 易经 > 《系辞下》
## 钦定古今图书集成/理学汇编/学行典/第139卷 > 易经 > 《系辞下》

“君子上交不谄，下交不渎”，其知几乎！

〈大全〉朱子曰：“知几便是这事难。如邦有道，危言危行；邦无道，危行言逊。今有一样人，其不畏者，又言过于直；其畏谨者又缩做一团，更不敢说一句话。此便是晓不得那几。若知几则自中节，无此病矣。君子上交不谄，下交不渎。盖上交贵于恭，逊恭则便近于谄；下交贵于和，易和则便近于渎。盖恭与谄相近，和与渎相近”，只争些子，便至于流也。